32003D0589
L 199/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 21 юли 2003 година
за сключване на Споразумение за научно и технологично сътрудничество между Европейската общност и Република Чили
(2003/589/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 170, параграф 2 от него, във връзка с член 300, параграф 2, първа алинея, първо изречение, и член 300, параграф 3 от него,
като взе предвид предложението на Комисията (1),
като взе предвид становището на Европейския парламент (2),
като има предвид, че:
(1)
Комисията договори с Република Чили Споразумение за научно и технологично сътрудничество от името на Общността.
(2)
Споразумението беше подписано от името на Общността на 23 септември 2002 г. в Брюксел при условие за възможно сключване на по-късна дата.
(3)
Споразумението следва да бъде одобрено,
РЕШИ:
Член 1
С настоящото от страна на Общността се одобрява Споразумението за научно и технологично сътрудничество между Европейската общност и правителството на Чили.
Текстът на споразумението е приложен към настоящото решение.
Член 2
От името на Общността председателят на Съвета прави уведомлението, предвидено в член 11 от споразумението.
Съставено в Брюксел на 21 юли 2003 година.